Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu kertoi Israelin pohtivan keinoja reagoida -
palestiinalaisten yksipuolisiin toimiin YK:n turvallisuusneuvostossa.
Kolmea israelilaista syytetään tuhopoltosta -
juutalaisten ja arabien yhteiskoululla,-
joka on ollut yhteiselon symboli Jerusalemissa.
Sisäministeri Erdan on jättänyt -
oikeuskanslerille ennakkotapausvetoomuksen.
Hän pyytää kansalaisuuden kumoamista kolmelta israelilaiselta, -
jotka ovat syyllistyneet terroritekoihin.
Pääministeri Netanjahu palasi viime yönä Roomasta, jossa hän -
keskusteli USA:n ulkoministeri Kerryn kanssa palestiinalaisten aloitteesta -
YK:n turvallisuusneuvostolle.
Netanjahu ei sanonut, oliko hän saanut vakuutta siitä, -
että USA käyttäisi veto-oikeuttaan aloitteen estämiseksi.
Hän sanoi kuitenkin odottavansa USA:n pysyvän kannassaan, -
että diplomaattiseen ratkaisuun päästäisiin vain neuvottelujen -
eikä määräysten myötä. Netanjahu korosti, -
että Israel pohtii keinoja reagoida palestiinalaisten yksipuolisiin toimiin.
Arabiliiton delegaatio pääsihteerinsä Elarabyn johdolla -
tapasi tänään Pariisissa Ranskan ulkoministeri Fabiuksen.
He keskustelivat palestiinalais- aloitteesta, jossa vaaditaan -
Israelin hallinnan loppumista Länsirannalla kahden vuoden sisällä.
Ranskan ulkoministerin mukaan USA:n odotetaan käyttävän vetoaan -
palestiinalaisaloitteen estämiseksi. Hän painotti kuitenkin, -
että Ranskan, Britannian ja Saksan laatima päätöslauselmaesitys -
vaikeuttanee USA:n veto-oikeuden käyttöä, -
sillä esitys on muotoiltu USA:n kantoja myötäilevästi.
Israelin poliisi pidätti aamulla Bentzi Gopsteinin, -
joka on Lehava-järjestön puheenjohtaja, -
sekä yhdeksän muuta järjestön aktivistia kotirynnäkössä.
Kodeista takavarikoitiin tietokoneita ja muita laitteita.
Pidätettyjä epäillään yllytyksestä väkivaltaan ei-juutalaisia vastaan.
Lehava-järjestö on äärioikeistoryhmä,-
joka vastustaa juutalaisten ja arabien välisiä suhteita.
Se jäljittää joskus kovinkin keinoin juutalaistyttöjä, -
jotka ovat ei-juutalaisten miesten kanssa suhteissa.
Kolmea Lehavan jäsentä syytetään -
arabien ja juutalaisten yhteiskoulun tuhopolttoyrityksestä.
Koulu on ollut yhteiselon symboli Jerusalemissa.
Israelin Shin Bet -turvallisuuspalvelun mukaan -
miehet sytyttivät palon luokkahuoneessa -
ja maalasivat arabivastaisia graffiteja seinille.
Koulu oli tyhjillään teon sattuessa.
Syytetyistä kaksi on Länsirannalta ja yksi Jerusalemista.
Heidät vietiin käsiraudoissa oikeuden eteen.
He eivät kommentoineet eikä heitä pyydetty tekemään valitusta.
Heidän asianajajansa, oikeistolainen Itamar Ben Gvir sanoi, -
että miesten tunnustukset tapahtuivat painostuksen alla.
Päämieheni joutuivat erittäin kovakouraiseen käsittelyyn -
Shin Betin taholta.
Heitä painostettiin henkisesti, -
heitä estettiin nukkumasta.
Shin Betin henkilöt painostivat heitä tunnustamaan -
jopa pahoinpitelyn uhalla.
Näin ollen en usko, että tuomioistuin hyväksyisi miesten tunnustuksia.
Israelin turvallisuuspalvelu Shin Bet syytti Lehava-järjestöä -
edesmenneen Meir Kahanen ajatusten opettamisesta.
Kahane oli äärioikeistolainen, USA:ssa syntynyt rabbi, -
joka voitti Israelin parlamenttivaaleissa vuonna 1984.
Hän kannatti arabien siirtämistä Israelista, Länsirannalta ja Gazasta.
Kahanen Kach-puolue leimattiin rasistiseksi ja epädemokraattiseksi, -
ja sen toiminta kiellettiin Israelissa vuonna 1988.
Kaksi vuotta myöhemmin -
egyptiläisamerikkalainen mies murhasi Kahanen New Yorkissa.
Jerusalemin pohjoispuolella Kalandiassa kahakoitiin -
palestiinalaisen kuoltua yhteenotossa Israelin turvallisuusvoimien kanssa.
Kymmenet palestiinalaiset heittelivät kivillä ja palopommeilla -
rajapoliisia Kalandian tarkastuspisteellä.
Poliisin lausunnon mukaan -
turvallisuusvoimat olivat käyttäneet joukkojenhallinnan keinoja.
Palestiinalaista ammuttiin ja hän kuoli Kalandian pakolaisleirillä aamulla.
Israelin armeijan mukaan pidätystä seurasi laukausten vaihtoa -
palestiinalaisten ja armeijan joukkojen välillä.
Sotilaita heitettiin myös palopommilla.
Vastatulituksessa yksi palestiinalainen sai surmansa.
Toinen haavoittui ja pidätettiin.
Loukkaantumisia Israelin sotilaiden joukossa ei ole tullut tietoon.
Sisäministeri Erdan on jättänyt -
oikeuskanslerille ennakkotapausvetoomuksen.
Hän pyytää kansalaisuuden kumoamista kolmelta israelilaiselta, -
jotka ovat syyllistyneet terrorismiin.
Terroristit, joiden kansalaisuuden kumoamista Erdan hakee, -
ovat Mohammed Mafarna, Durgham Mahajna ja Orsan Asad.
Mafarna asetti pommin linja-autoon Tel Avivissa, -
haavoittaen 27 ihmistä joulukuussa 2012.
Mahajna ja Asad ovat Israelin kansalaisia, -
jotka lähtivät Israelista 1970-luvulla.
He liittyivät palestiinalaisten Fatah- ryhmään ja ovat suoraan -
tai epäsuorasti vastuussa lukuisista terroriteoista israelilaisia vastaan.
Molemmat palasivat jokin aika sitten Israeliin.
Ainoastaan hallintoasioiden tuomioistuin, -
joka on alisteinen paikalliselle käräjäoikeudelle, -
voi kumota kansalaisuuden. Erdanin oli siksi pyydettävä oikeuskansleria -
jättämään vetoomus tuomioistuimelle omissa nimissään.
Israelilais- ja palestiinalaislapset osallistuivat -
Pohjois-Israelissa Haifassa jalkapallo-otteluun, joka järjestettiin-
saksalaisten ja liittoutuneiden joukkojen välisen -
legendaarisen jalkapallo-ottelun satavuotispäivän kunniaksi.
Vuonna 1914 molemmat osapuolet laskivat aseensa -
epävirallisessa jouluaselevossa.
Legendan mukaan vastapuolet pela- sivat jalkapalloa ei-kenenkään-maalla.
Legendan todenperäisyyttä ei ole voitu varmistaa.
Se on silti pysynyt väkevänä rauhan symbolina.
Tämä on hieno keino muistaa, mitä tapahtui sata vuotta sitten, -
tavalla, joka on merkityksellinen myös tänään.
Näette takanani lapsia, jotka eivät vain nauti jalkapallon peluusta, -
vaan jotakin muuta hyvin erityistä tapahtuu sen ohella.
Lapset, jotka eivät tavallisesti juttele tai pelaa yhdessä, -
rakentavat yhteyttä ja ystävyyttä jalkapallon välityksellä.
En keksi parempaa tapaa -
juhlia sadan vuoden takaista jouluaselepoa kuin tämä tänään.
Israelin arabi, urheilutoimittaja Bahloul kuvasi -
ottelua arvotoiminnaksi aikana, -
jolloin Israelin ja palestiinalaisten konflikti on yltynyt.
Kuilu on viime aikoina kasvanut molempien kansanryhmien, -
arabien ja juutalaisten välillä.
Jos haluamme löytää -
jonkinlaisen myönteisen lähtöasetelman, -
näkisin, että arabi- ja juutalaislasten yhteiselo on arvotoimintaa, -
josta olen myös erittäin ylpeä, totta kai.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman